La 42 Selmana de les Lletres Asturianes zarróse un añu más cola celebración de la sesta edición del Entaína a escribir, el concursu de microrrellatos improvisaos n’asturianu pa xente mozo convocáu pola Dirección Xeneral de Política Llingüística y l’Institutu Asturianu de la Mocedá.
#000006
Tres venti minutos pa la escritura, lleéronse los testos de los ocho participantes y el xuráu aconceyó pa tomar una decisión. El ganador resultó Inaciu Galán, pol testu La llibretina., inspiráu na figura d’Esperanza, poeta xixonesa conocida por acompañase de palombes peles cais de Xixón.
#000007
En segundu llugar tuvo Alma Hidalgo por Fiebre d’iviernu y el tercer puestu foi pa Gonzalo Llamedo Pandiella col testu tituláu El Decamerón de Pumarín. Pa rematar l’actu entregáronse los premios, consistentes en dellos llotes de llibros ya intervino Antón García, Director Xeneral de Política Llingüística, asina como la Directora Xeneral de Mocedá. Amás, el primer premiáu va formar parte del xuráu del concursu lliterariu Asturies Xoven na edición d’esti añu.
#000008
El concursu celebróse’l vienres 7 de mayu a les seis y media la tarde en Llaboral Centru d’Arte y Creación y premió al meyor rellatu creáu en venti minutos y tres d’una inspiración que l’escritor, miembru del xuráu y presentador del actu, Dolfo Camilo Díaz, escoyó ente versos de Nel Amaro, autor al que se-y dedicó esta Selmana de les Lletres Asturianes. Nel xuráu tuvieron tamién la escritora Laura Marcos y la normalizadora y traductora María Xosé Rodríguez.
#000009
Aquella muyer del barriu alimentaba a les palombes cada día, de forma cuasi compulsiva. Viérala dende neñu engurriase adulces, anque a min yá me paecía mui vieya cuando probatiblemente nun lo sedría tanto. Yera mui conocida ellí, con nomatos variaos acordies col ciñu o la zuna de caún con ella y les sos acompañantes con ales.
#000012
Col tiempu descubrí qu’aquella muyer yera tamién poeta. Repartía pan a les palombes y dacuando sacaba un versu escritu nun papel puercu y regalaba poeminos curtios, inspiraos nel amar o nel odiar, nel desasogiegu o na calma d’un día nel parque coles sos amigues alaes. Nunca nun m’atreví a averame a ella, pero podíame la gana de lleer aquellos versos de los que tanto me falaren.
#000013
Ehí tábemos, sentaos abanicando a güela demientres sentíemos al Piqueras dicir que tábemos n’estáu d’alarma. Paecíemos sardines en lata na sala del pisu aquel de trenta y pocos metros cuadraos, condergaos a aguantamos los cuatro mes y picu ensin sabelo. Nengún imaxinaba que güela diba acabar como la Fiammetta de Boccaccio, xugando a texer histories con un volume más altu que’l del Netflix. Y detrás mio ma, santiguándose y gritando al altu la lleva: “¡Qué lloñe mos queda la paz coles palombines xintándomos la conciencia! ¡La peste yes tu, paisana, y non la de Florencia!
#000023
La Biblioteca d’Asturies estrena’l ciclu Palabra viva dientro de la so programación d’actividaes p’adultos
#000024
Sonia Uría gana’l concursu lliterariu ‘Ensin muyeres, nun hai idiomes’ cola obra ‘Llingua, respetu y remangu
#000025
Sal a la venta “Vikingos 2035”, la comuna anarquista na L.luarca post-apocalíptica y “El Xuegu d’Ender”
#000026
La Biblioteca d’Asturies estrena’l ciclu Palabra viva dientro de la so...
#000027